[{"text_idx": "#000001", "text": "Get ur gwir plijadur e embann Skoazell Diwan Rianteg ur bladenn CD bet krouet get bugale hor skol e 2019 evit lidin\u0303 10 vlez Diwan Rianteg. Ur sapre labour zo bet kaset da benn get ar vugale, evit kinnig deomp, ha d\u2019hon divskouarn un 10 ton brav e brezhoneg. 150 skouerenn zo bet embannet, unan zo bet profet da bep tiegezh ag ar Skol, da bep arzour, da bep den bet \u2018barzh jeu. Ur bladenn zo profet ivez da bep krouadur bet e\u0301 kanal er bladenn-man\u0303, lod kuitaet ar skol gete dija. Moaien vo deoc\u2019h pellgargin\u0303 ar bladenn, a\u0300r an holl diazou\u0300 pellgargin\u0303 (adal ar 26 a viz Genver 2021). Posubl vo selaou doc\u2019h an toniou\u0300 e kement lec\u2019h tro-dro d\u2019ar voull-douar !"}, {"text_idx": "#000002", "text": "Trugarekaat a raomp a greiz-galon an arzourien o deus kemeret perzh a youl-vat, kerent an AEP/Skoazell o deus roet ag o amzer evit kas da benn ar raktres-man\u0303 hag ar skipailh pedagogel ivez. Diwan zo ur skol dibar pa vez kaoz ag ar sevenadur treuzkaset, ar bladenn-man\u0303 a zo un testeni frouezhus a gement-man\u0303. Un testeni eo ivez ag al labour kaset get ar skol a\u0300r tachenn an arzou\u0300 hag ar sevenadur. Dre ar blijadur da gomz, ar c\u2019han hag ar c\u2019hrouin\u0303 e vo savetaet hor yezh ! Kanomp uhel neuze !"}, {"text_idx": "#000005", "text": "Trugarez a-greiz galon da Radegonde Jouanno, brezhonegerez a-vihanik a Rianteg, treuzkaset geti deomp an ton Deomp da Rianteg da vale, Trugarez d\u2019ar familh Runigo evit an daou don dastummet gete : Brandi Sant-Iwan hag Hei, Hei d\u2019ar marc\u2019had."}, {"text_idx": "#000006", "text": "Skouerennou\u0300 a zo da werzhin\u0303 ivez, m\u2019ho peus c\u2019hoant profin\u0303 lod : 10 \u20ac ar CD, a\u0300r ar lec\u2019h e Skol Diwan Rianteg, pe dre bostel da , pe dre ur brenadenn kaset dre ar post er boutik.mignoned.bzh"}, {"text_idx": "#000007", "text": "Da bellgargin\u0303 en holl diazou\u0300 pellgargin\u0303 dre ho koumanantou\u0300 pe dre e brenin\u0303 en-linenn (Deezer, Spotify, Apple music...)"}, {"text_idx": "#000008", "text": "Kavit aman\u0303 un tan\u0303va a bep ton, selaouadenn vat deoc\u2019h !"}, {"text_idx": "#000009", "text": "02 \u2013 Deomp da Rianteg da vale"}, {"text_idx": "#000014", "text": "09 \u2013 Ar chazh koad 2"}, {"text_idx": "#000015", "text": "10 \u2013 Ar chazh koad 3"}]